Subject: მესიჯები 2020
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked],ლევან დავითაშვილი<[email-masked]>, Levan Davitashvili <[email-masked]>, Ketevan Tsikhelashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], [email-masked], mikheil dundua <
Date: Mon, 24 Jun 2019 08:07:01 +0000

2020 წლის საპარლამენტო არჩევნებთან დაკავშირებით:

          2012 წლის ელექტორალური რევოლუციის შედეგად მიღებული არნახული
სახალხო მანდატის შემდეგ, "ქართული ოცნების" და ბიძინა ივანიშვილს ხელში
აღმოჩნდა საჯარო ძალაუფლების თითქმის 100%.

          ამის შემდეგ, ბიძინა ივანიშვილმა და "ქართულმა ოცნებამ"
ცნობიერად დაიწყო ამ ძალაუფლების შეუქცევადი და ნებაყოფლობითი
დეკონცენტრაცია პოლიტიკური ინსტიტუტების  სასარგებლოდ.

          ეს ხელწერაა ახლაც, როდესაც „ქართული ოცნება - დემოკრატიული
საქართველო“, ბიძინა ივანიშვილის თაოსნობით, ნებაყოფლობით ამბობს უარს
ბუნებრივ სასტარტო უპირატესობაზე, რომელიც მაჟორიტარული საარჩევნო
სისტემის პირობებში აქვს ქართულ ოცნებას

          ქართული ოცნება ფართომასშტაბიანი პოლიტიკური რეფორმის
ინიციატივით გამოდის და აყენებს ინიციატივას, რომ უკვე მომავალი
არჩევნები პროპორციული სისტემით ჩატარდეს, მხოლოდ ამ ჯერზე, ერთჯერადად
ნულოვანი საპროცენტო ბარიერით და ამ პოლიტიკურ პროცესში ჩართულობისკენ
მოუწოდებს ყველა პარტიას ყველა პოლიტიკურ ლიდერს, გარდა იმ პირებისა,
ვინც პირდაპირ მოუწოდებს ხალხს ძალადობისა და დესტაბილიზაციისკენ.

          ჩვენ ყოველთვის გვესმის  ქართველი ხალხის მაჯისცემის და
ყოველთვის ადეკვატურად ვპასუხობთ მათ შეგრძნებებს.

          პროცედურული დემოკრატია როგორც წესი ეფექტურობის ხარჯზზე
ხორციელდება, ეს არის დემოკრატიის დადგენილი ფასი, რადგან შეთანხმებას
მეტი დრო სჭირდება და შესაბამისად, გადაწყვეტილებების მიღების კუთხით
ეფექტურობა სავარაუდოდ დაიკლებს. სწორედ ეს არის დემოკრატიის ფასი და
როგორც უსაფთხოების ღვედი, გარკვეულ დისკომფორტს უქმნის ხელისუფლებას
ნორმალურ, არაკრიზისულ ვითარებაში, მაგრამ აზღვევს კატასტროფისგან.

გახარიაზე კითხვის დასმის შემთხვევაში:

ნაც.მოძრაობის მოთხოვნაა, გამოვუშვათ ის ხალხი, ვინც ძალადობრივი გზით
პარლამენტზე შტურმი განახორციელა და დავიჭიროთ გახარია, რომელმაც
ლეგიტიმური ძალა გამოიყენა და აღკვეთა დესტაბილიზაციის მცდელობა და ის
ორგანიზებული ძალადობის ფაქტი, რომლისკენაც დესტრუქციული პოლიტიკოსები
მოუწოდებდნენ გულწრფელი პროტესტის მქონე აქციის მონაწილეებს.
თუ ადგილი ჰქონდა უფლებამოსილების გადამეტების კონკრეტულ შემთხვევებს,
ყველა ასეთი ფაქტი იქნება გამოძიებული და მოყვება შესაბამისი რეაგირება.

ასევე, მედიასთან საჯარო კომუნიკაციაში აუცილებლად გავაგრძელოთ და
გავაძლიეროთ შემდეგი ხაზი:

რომ ნაცებმა და მათთან მიბმულმა სხვა დესტრუქციულმა ძალებმა ისარგებლეს
ჩვენი თანამოქალაქეების, განსაკუთრებით, ახლაგაზრდების გულწრფელი
პროტესტით და პარლამენტის შენობაში შეჭრის გზით სცადეს ხელისუფლების
დამხობა, რასაც სახელმწიფომ უპასუხა ლეგიტიმურად, პოლიცის არათუ უფლება
ჰქონდა, არამედ ვალდებული იყო დაეცვა სახელმწიფო და კონსტიტუციური
წესრიგი. ხოლო თუ ამ ლეგიტიმური ძალის გამოყენებისას, პოლიციამ,
ადგილ-ადგილ გადაამეტა ძალას და ეს ძალა იყო არაპროპროპორციული, ყველა
ფაქტი სათითაოდ გამოსაძიებელია, დამნაშავე კი - დასასჯელი, მაგრამ
ხელისუფლების დამხობის მცდელობის ორგანიზატორებმა და იმ ხალხმა, ვინც
აშკარად იძალადა პოლიციაზე, აუცილებლად უნდა აგონ პასუხი კანონის წინაშე.

კითხვის დასმის შემთხვევაში, შექმნით კოალიციას ნაცებთან და ევრონაცებთან?

პასუხია - არა. ვიმედოვნებთ რომ პარლამენტში ამ საარჩევნო სისტემით
შევლენ ჯანსაღი პოლიტიკური ძალები, იქნება პლურალისტური გარემო, იქნება
ფართო არჩევანი და ჩვენ ამ ძალებთან ერთად ჩამოვაყალიბდეთ მთავრობას თუ
რასაკვირველია დადგა კოალიციის საჭიროება. რასაკვირველია, პარტნიორობას
მხოლოდ პროდასავლურ ძალებთან ვაპირებთ.